A világháború után századbeli bajtársát és barátját, Stefan Stecet (3 igazolt és 4 nem igazolt győzelem) követve lengyel állampolgár lett és a lengyel-szovjet háborúban a lembergi Légvédelmi Csoport állományába került. 1919. május 14-én egy földi célpont támadása közben súlyos sebeket kapott. 1920. február 6-án a tarnopoli 6. felderítőszázad parancsnoka lett. A békekötés után a varsói Központi Repülőgépműhelyeknél "(Centralne Zaklady Lotnicze)" majd a Repüléstechnikai Kutatóintézetben dolgozott és repülőgépmotorok tervezésében vett részt. 1924-ben századossá, 1928-ban őrnaggyá léptették elő. 1934-ben leszerelt.